b'\n_START_ARTICLE_\nTomb Raider (franciz\xc4\x83)\n_START_PARAGRAPH_\nTomb Raider este o serie de jocuri \xc8\x99i filme a c\xc4\x83ror protagonist\xc4\x83 este personajul Lara Croft, o arheolog\xc4\x83 foarte atr\xc4\x83g\xc4\x83toare \xc8\x99i mereu \xc3\xaen c\xc4\x83utare de comori pierdute (asem\xc4\x83n\xc4\x83toare personajului Indiana Jones). De men\xc8\x9bionat ca imaginea Larei Croft degradeaz\xc4\x83 ideea de arheolog clasic \xc8\x99i ea se bazeaz\xc4\x83 mai mult pe distrugerea locurilor \xc3\xaen care se g\xc4\x83sesc obiectele arheologice, de\xc8\x99i succesul jocurilor video compenseaz\xc4\x83 \xc3\xaentr-un fel comportamentul distructiv, prin interesul \xc3\xaen mas\xc4\x83 pe care \xc3\xael atrage asupra seriei.\n_START_SECTION_\nJocurile video\n_START_PARAGRAPH_\nPrimul joc a fost produs pentru Sony PlayStation, Sega Saturn \xc8\x99i PC. A fost unul din jocurile care a \xc8\x9binut Sony PlayStation \xc3\xaen topul pie\xc8\x9bei pe perioada lans\xc4\x83rii._NEWLINE_Jocul este 3D, prezent\xc3\xa2nd o lume plin\xc4\x83 de morminte \xc8\x99i loca\xc8\x9bii uimitoare, prin care juc\xc4\x83torul trebuie s\xc4\x83 o ghideze pe Lara, omor\xc3\xa2nd creaturi \xc8\x99i animale periculoase, adun\xc3\xa2nd obiecte arheologice \xc8\x99i rezolv\xc3\xa2nd puzzle-uri \xc3\xaen acela\xc8\x99i timp. \xc3\x8en ultimele jocuri, Lara se confrunt\xc4\x83 mai mult cu oameni, iar acest lucru a determinat apari\xc8\x9bia unor comentarii din partea fanilor care consider\xc4\x83 c\xc4\x83 jocurile au devenit prea violente._NEWLINE_Jocul este un third-person shooter deoarece Lara este \xc3\xaentotdeauna vizibil\xc4\x83. Camera juc\xc4\x83torului o urm\xc4\x83re\xc8\x99te, din spate sau de peste um\xc4\x83rul acesteia. Jocul este caracterizat de o lume cubic\xc4\x83 \xc3\xaen care Lara convie\xc8\x9buie\xc8\x99te, fiecare pervaz, perete \xc8\x99i tavan din joc se une\xc8\x99te \xc3\xaentr-un unghi de 90 de grade, designerii folosindu-se de efecte grafice pentru a face acest lucru mai pu\xc8\x9bin evident. Utilizarea acestui sistem de unghiuri drepte poate fi motivat\xc4\x83 de faptul c\xc4\x83 cei care au creat jocul au fost nevoi\xc8\x9bi s\xc4\x83 treac\xc4\x83 de la platforma 2D \xc8\x99i s\xc4\x83 o extind\xc4\x83 la cea de 3D, jocul Tomb Raider reamintindu-ne de jocuri 2D mai vechi cum ar fi Prince Of Persia, Out of this World, sau Flashback. Aceste jocuri erau bazate pe curse contra cronometru intercalate cu dueluri cu inamicii._NEWLINE_Fiecare versiune de joc a ad\xc4\x83ugat primului joc o serie de arme \xc8\x99i mi\xc8\x99c\xc4\x83ri noi. Lara poate s\xc4\x83 stea ag\xc4\x83\xc8\x9bat\xc4\x83 de o funie de pe care s\xc4\x83 sar\xc4\x83 \xc3\xaen spate \xc3\xaen aer, s\xc4\x83 se \xc3\xaentoarc\xc4\x83 \xc8\x99i s\xc4\x83 stea ag\xc4\x83\xc8\x9bat\xc4\x83 de o scar\xc4\x83 care se afl\xc4\x83 \xc3\xaen spate, toate acestea \xc3\xaen timp ce ea trage cu pistoalele. De asemenea poate s\xc4\x83 sar\xc4\x83 cap \xc3\xaen ap\xc4\x83, sau poate s\xc4\x83 fac\xc4\x83 un num\xc4\x83r acrobatic pe marginea unui pervaz, ridic\xc3\xa2ndu-se \xc3\xaen dou\xc4\x83 m\xc3\xa2ini. \xc3\x8en Tomb Raider 5 au fost introduse dou\xc4\x83 mi\xc8\x99c\xc4\x83ri noi, Lara put\xc3\xa2nd trece \xc3\xaen picioare peste o funie \xc3\xaentins\xc4\x83 deasupra unei gropi, iar st\xc3\xa2nd jos pe marginea unui pervaz se poate da peste cap, lucruri ce nu erau posibile \xc3\xaen TR 4._NEWLINE_De asemenea \xc3\xaen fiecare versiune a jocului Lara poart\xc4\x83 alt\xc4\x83 \xc3\xaembr\xc4\x83c\xc4\x83minte, av\xc3\xa2nd totu\xc8\x99i o singur\xc4\x83 \xc3\xaembr\xc4\x83c\xc4\x83minte utilizat\xc4\x83 mai frecvent, cea de pe coperta jocurilor cu num\xc4\x83rul 1-5. \xc3\x8enainte de apari\xc8\x9bia jocului Tomb Raider: The Angel Of Darkness acest costum cu bluz\xc4\x83 verde mulat\xc4\x83, pantaloni scur\xc8\x9bi bej, ciorapi albi \xc8\x99i bocanci a fost scos la licita\xc8\x9bie \xc3\xaen scopuri caritabile, nemaiput\xc3\xa2nd fi utilizat de produc\xc4\x83tori \xc3\xaen jocurile Tomb Raider: The Angel Of Darkness sau Tomb Raider: Legend.\n_START_SECTION_\nEditorul de nivele Tomb Raider\n_START_PARAGRAPH_\nEditorul de nivele Tomb Raider, Room Editor (\xc3\xaen traducere Editorul de \xc3\x8enc\xc4\x83peri), este un instrument lansat de Eidos \xc3\xaempreun\xc4\x83 cu ultimul joc ce mai folosea \xc3\xaenc\xc4\x83 mootrul grafic al primului joc Tomb Raider, respectiv Tomb Raider Chronicles. Toate acestea se \xc3\xaent\xc3\xa2mplau \xc3\xaen anul 2000 dar mai t\xc3\xa2rziu jocul a devenit disponibil gratuit pe internet. De atunci, fanii \xc8\x99i juc\xc4\x83torii din \xc3\xaentreaga lume pot s\xc4\x83 \xc3\xae\xc8\x99i fac\xc4\x83 propriile nivele (dup\xc4\x83 nivelele din jocurile originale sau crea\xc8\x9bii noi) \xc3\xaen care s\xc4\x83 joace cu Lara.\n_START_SECTION_\nLara Croft Tomb Raider: The Action Adventure\n_START_PARAGRAPH_\n\xc3\x8en anul 2006 a fost lansat Un DVD interactiv de c\xc4\x83tre firma Bright Entertainment  sub licen\xc8\x9b\xc4\x83 Eidos, el numindu-se Lara Croft Tomb Raider: The Action Adventure. Jocul se folose\xc8\x99te pe orice DVD-player normal, beneficiind de calit\xc4\x83\xc8\x9bile grafice \xc8\x99i audio ale acestuia, \xc8\x99i nu \xc3\xaen ultimul r\xc3\xa2nd de telecomand\xc4\x83. Jocul urmeaz\xc4\x83 povestea din The Angel of Darkness, dar con\xc8\x9bine \xc3\xaen plus \xc8\x99i anumite puzzle-uri ce trebuie rezolvate.\n_START_SECTION_\nFilme\n_START_PARAGRAPH_\nIdeea de Tomb Raider a fost extins\xc4\x83 dincolo de limita unui joc video, aduc\xc3\xa2nd \xc3\xaen 2001 filmul Lara Croft: Tomb Raider iar \xc3\xaen 2003 urmarea acestuia, Lara Croft Tomb Raider: Leag\xc4\x83nul Vie\xc8\x9bii, am\xc3\xa2ndou\xc4\x83 av\xc3\xa2nd ca protagonist\xc4\x83 pe actri\xc8\x9ba Angelina Jolie. Se zvone\xc8\x99te apari\xc8\x9bia unui nou film Tomb Raider \xc3\xaen care Lara va fii interpretat\xc4\x83 \xc3\xaen continuare de Angelina Jolie._NEWLINE_Majoriatea fanilor Tomb Raider consider\xc4\x83 c\xc4\x83 filmul este o adaptare nereu\xc8\x99it\xc4\x83 a jocului, de\xc8\x99i Angelina Jolie a fost considerat\xc4\x83 ca fiind actri\xc8\x9ba ideal\xc4\x83 pentru rolul unei britanice ca Lara Croft. A fost planificat\xc4\x83 o a treia parte care urma s\xc4\x83 fie lansat\xc4\x83 spre sf\xc3\xa2r\xc8\x99itul lui 2004, dar a fost \xc3\xaentrerupt\xc4\x83 datorit\xc4\x83 profitului mic pe care l-a adus Leag\xc4\x83nul Vie\xc8\x9bii._NEWLINE_GK Films a cump\xc4\x83rat drepturile asupra producerii filmului \xc8\x99i preg\xc4\x83tesc lansarea unei pove\xc8\x99ti despre originile Larei, undeva \xc3\xaen 2013. Mark Fergus \xc8\x99i Hawk Ostby au fost angaja\xc8\x9bi ca scenari\xc8\x99ti pentru film._NEWLINE_\xc3\x8en 2018 filmul intitulat simplu "Tomb Raider" a ap\xc4\x83rut \xc3\xaen cinematografe. \xc3\x8en rolul principal fiind actri\xc8\x9ba suedez\xc4\x83 Alicia Vikander. Filmul prezint\xc4\x83 o reimaginare a evenimentelor din Tomb Raider (2013), dar \xc8\x99i din Rise of the Tomb Raider (2015).'